Saksalaisen DPA uutistoimiston mukaan Berliinin terrori-iskun tekijä tuli Saksaan turvapaikanhakijaksi tämän vuoden helmikuussa.

Saksalainen Bild-lehti on julkaissut myös kuvan epäillyn terrori-iskun tekijän kiinniotosta. AP

Saksalainen Bild-lehti on julkaissut myös kuvan epäillyn terrori-iskun tekijän kiinniotosta.

Kuvassa miehen kasvot on peitetty valkoiseen huiviin poliisiauton kyydissä.

Poliisi otti miehen aamuyöllä kiinni sen jälkeen, kun hän pakeni epäillyn terrori-iskun jälkeen Berliinin keskustassa sijaitsevan Breitscheidplatzin aukiolta.

Mies ajoi aukion joulutorilla olleeseen väkijoukkoon hopeisen rekan yhdeksän jälkeen maanantai-iltana. Aamuyöllä ennen kolmea poliisi kertoi, että iskussa on saanut surmansa ainakin 12 ihmistä ja 48 on loukkaantunut, joista osa vakavasti.

Poliisin tutkijat kertoivat myös, että se uskoo kuljettajan törmänneen väkijoukkoon tarkoituksella.

Kiinniottotilanteesta kuvan julkaissut Bild-lehti kertoo, ettei epäillyn kansalaisuus ole vielä täysin selvillä.

Sen sijaan saksalainen uutistoimisto DPA kertoo, että epäilty on tiettävästi joko Afganistanin tai Pakistanin kansalaisen. Hänen epäillään tulleen turvapaikanhakijana Saksaan tämän vuoden helmikuussa. Poliisin mukaan epäillyllä on rikollista taustaa.

Poliisi on kertonut aiemmin, että myös rekasta on löytynyt kuollut mies, joka on Puolan kansalainen.